Afturelding mætti HK í síðasta leik ársins í Mizunodeild karla í kvöld . HK var fyrir leikinn í öðru sæti deildarinnar og gat náð toppsætinu með sigri . Afturelding var hins vegar í fjórða sæti og þurfti helst að ná í stig til að halda í við Álftanes í þriðja sætinu . Afturelding gerði meira en það og unnu öruggan sigur á HK á heimavelli , 3 - 0 . Strax í upphafi fyrstu hrinu náði Afturelding forystunni en jafnræði var þó með liðunum stærstan hluta hrinunnar . Um miðja hrinuna stakk Afturelding af með góðum uppgjöfum og vann hrinuna sannfærandi , 25 - 20 . Aðra hrinu unnu heimamenn einnig en Afturelding skoraði þá síðustu þrjú stig hrinunnar og vann 25 - 21 . Um algjöra einstefnu var að ræða í þriðju hrinunni og en eftir jafna byrjun jókst forskot Aftureldingar hratt . Þeir unnu hrinuna 25 - 15 og unnu leikinn þar með 3 - 0 . Þeir taka því öll þrjú stigin og halda í við topplið deildarinnar . Quentin Moore og Sigþór Helgason fóru fyrir Aftureldingu í leiknum og skoruðu 12 stig hvor . Elvar Örn Halldórsson var stigahæstur í liði HK með 9 stig . Eftir slaka byrjun á tímabilinu er Afturelding nú með 12 stig eftir níu leiki , einungis þremur stigum á eftir Álftanesi . HK mistókst hins vegar að ná toppsætinu aftur og eru HK-ingar með 19 stig eftir níu leiki .